recursal/SuperWikiNEXT-32B huggingface dataset:
**Pyrilampes** alebo **Pyrilampés** (starogr. *Πυριλάμπης* – *Pyrilampes*, iný prepis: *Pyrilampés*) bol olympijský víťaz v dolichu v roku 356 pred Kr.

Pyrilampes z Efezu zvíťazil v dolichu, t. j. *v dlhom behu*, na 106. olympijských hrách v roku 356 pred Kr. V Olympii túto disciplínu zaradili do programu hier v roku 720 pred Kr. Dolichos sa spočiatku bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.

Staroveký grécky cestovateľ a spisovateľ Pausanias zaznamenal, že v olympijskej *Altide* videl i sochu Pyrilampa, ktorá stala pri soche olympionika Xenofonta. Pausanias o tom uvádza: „*Pri Dikónovi stojí Xenofón, syn Menefylov, pôvodom z achájskeho Aigionu, zápasník v pankratiu, ďalej stojí Efezan Pyrilampes, víťaz v dolichu. Sochu prvého vytvoril Olympos, Pyrilampovi vytvoril sochu rovnomenný umelec, nebol však rodákom zo Sikyónu, ale z Messény pod Ithómou."*

Referencie a bibliografia
-------------------------

1. 1 2  Barbara Brandt, Verena Gassner, Sabine Ladstätter, *Synergia: Festschrift für Friedrich Krinzinger*, str.160
2. 1 2 3  Pausanias. *Pausaniás, cesta po Řecku I.*. Praha : nakladatelství Svoboda, 1973. S. 435.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 113.
4. ↑  Eusebios, *Kronika* 2,193.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.

Pozri aj
--------

* Zoznam olympijských víťazov staroveku
**Charmis** (starogr. Χάρμις – *Charmis*) bol olympijský víťaz v behu na jedno stadion v roku 668 pred Kr.

Charmis zo Sparty bol na 28. olympijských hrách v roku 668 pred Kr. korunovaný olivovým vencom za víťazstvo v behu na jedno stadion. Podľa starovekého autora Pausania, na rozdiel od Eusebia a Iulia Africana, bol v tejto disciplíne v tom roku olympijským víťazom Chionis zo Sparty. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.

Záznam o olympijskom víťazstve Charmida je uvedený v zozname olympijských víťazov od starovekého historika Eusebia, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch. Gréci už zrejme v časoch antického dávnoveku vedeli, že strava dokáže vo veľkej miere ovplyvniť výkon športovca. Dokazuje to aj Eusebiov záznam, že Charmis sa pri tréningu živil stravou pozostávajúcou zo sušených fíg.

Referencie a bibliografia
-------------------------

1. 1 2 3 4 5 6  Eusebios, *Kronika* 2,193.
2. 1 2 3  Chris Cooper, *Run, Swim, Throw, Cheat: The science behind drugs in sport*, 14
3. ↑  Iulius Africanus, *Chronografiai* 1, 200.
4. ↑  Pausania, *Periégésis tés Hellados*, 4,23,4.
5. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 377.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
7. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.
8. ↑  Josef Šusta. *Dějepisectví*. Praha : Nákl. Historického klubu, 1933. S. 9.
9. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 138.

Pozri aj
--------

* Zoznam olympijských víťazov staroveku
**Pyrofylit** je minerál kryštalizujúci v triklinickej, alebo monoklinickej sústave, chemicky zásaditý kremičitan hlinitý - Al2Si4O10(OH)2.

Charakteristika
---------------

Pyrofylit vytvára tabuľkovité kryštály, často deformované. Prevažne sa však vyskytuje v podobe lístkovitých, vláknitých, lúčovitých alebo šupinkovitých agregátov. Býva aj celistvý. Farbu má hnedú, sivú, modrastú, zelenkastú, žltkastú, hnedú. Je to priehľadný až priesvitný minerál, ktorý má na čerstvom lome perleťový lesk: tento lesk môže zmatnieť.

Vznik
-----

Tvorí sa v kryštalických bridliciach spolu s mastencom, andaluzitom, sillimanitom. Nachádza sa aj na hydrotermálnych žilách.

Poznávanie
----------

Pyrofylit je na dotyk mastný, podobne ako mastenec. Pri zohrievaní vytvára vločky a je nerozpustný vo väčšine kvapalín.

Výskyty na Slovensku
--------------------

* Banská Štiavnica (ložisko Šobov)
* Kalinka (okres Detva)
* Klokoč (okres Detva)
* Kremnica
* Špania Dolina (okres Banská Bystrica).

Iné projekty
------------

Commons
* Spolupracuj na Commons Commons ponúka multimediálne súbory na tému **pyrofylit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* www.mindat.org - pyrofylit na mineralogickej databáze
**Pyrargyrit** je minerál kryštalizujúci v trigonálnej sústave, chemicky tioantimonitan strieborný - Ag3SbS3.

Charakteristika
---------------

Tento minerál vytvára prizmatické alebo skalenoédrické kryštály, niekedy zdvojčatené. Býva však aj celistvý alebo vtrúsený. Pyrargyrit má typickú tmavočervenú až čiernu farbu a tmavočervený vryp. Je to priesvitný minerál s diamantovým až polokovovým leskom.

Vznik
-----

Vzniká na hydrotermálnych žilách, kde sa vyskytuje spolu s inými komplexnými sírnymi soľami, so striebrom a s ďalšími minerálmi, napr. s pyritom, galenitom, kremeňom, dolomitom a kalcitom.

Poznávanie
----------

Pyrargyrit sa rozpúsťa v kyseline dusičnej a ľahko sa taví.

Výskyt
------

Výskyty pyrargyritu sú už veľmi vzácne. Často býva vtrúsený do rúd striebra.

Lokality
--------

### Na Slovensku

Na Slovensku je známy z Banskej Štiavnice a Hodruše-Hámrov pri Banskej Štiavnici.

### Vo svete

Najznámejšie mineralogické výskyty sú známe z nemeckého pohoria Harz, Vestfálska a Saska. Vyskytuje sa tiež v Guanajuato v Mexiku, v pohorí Altaj.

Iné projekty
------------

Commons
* Spolupracuj na Commons Commons ponúka multimediálne súbory na tému **Pyrargyrit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* Pyrargyrit na www.mindat.org
**Duch** je tradičná téma nielen filozofických úvah, ale aj náboženstva, špeciálnych vied i v každodennom živote, príčom významové útvary, v ktorých vykryštalizovávajú tieto úvahy, sa značne odlišujú: napríklad primitívne náboženstvá alebo špiritizmus chápu ducha ako jemnú látku zvláštnej povahy, zatiaľ čo povedzme v metafyzike sa neraz chápe ako nemateriálna substancia.

V najširšom zmysle dnes duch znamená mysliacu skutočnosť, prítomnú v každom jednotlivom subjekte, no zbavenú subjektivity. Na rozdiel od individualizovanej duše je niečím spoločným, nadosobným. Môže tak byť protikladom hmoty (ako predmetu myslenia), prírody alebo tela (tento protiklad je teologického pôvodu).

V užšom zmysle môže byť duch synonymom intelektu a protikladom vnímania.

Duch podľa Descarta
-------------------

Duch je jednoduchý, nerozpriestranený, nezrušiteľný, považujúci sám seba za mysliaceho.

Duch podľa Hegela
-----------------

Duch je bytie pri sebe, pravda a sloboda, negácia prírody. Duch je dialektické stávanie sa, ktoré prebieha v troch štádiách: duch je podstatou ako téza (subjektívny duch), mimo seba ako antitéza (objektívny duch) a osebe ako syntéza (absolútny duch)

Duch podľa Platóna
------------------

Duch je najvyššia súčasť duše, sila myslieť (LOGISTIKON).

Duch podľa Leibnitza
--------------------

Duch je poznávanie a jeho obsahom sú kognitivne významové útvary.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Duch (filozofia)**
* Spolupracuj na Commons Commons ponúka multimediálne súbory na tému **Duch (filozofia)**

Externé odkazy
--------------

* FILIT – zdroj, z ktorého pôvodne čerpal tento článok.
Súradnice: 42°30′43″S 23°24′31″V﻿ / ﻿42,512°S 23,4086°V﻿ / 42.512; 23.4086

**Manastirište** (bulh. Манастирище) je najvyšší vrchol pohoria Plana v oblasti Sofia v západnom Bulharsku.

Opis
----

Manastirište je najvyšším vrcholom pohoria Plana a dosahuje výšku 1 337,4 m n. m. Nachádza sa v centrálnom hrebeni pohoria (ktorý nesie rovnaké meno ako celé pohorie - teda Plana), približne 4 km severne od dediny Plana. Vrch je zatrávnený a vzhľadom k rovinatému profilu vrcholových partií pohoria pomerne nevýrazný. Predpokladá sa, že v minulosti sa na vrchole nachádzala trácka svätyňa zasvätená slnečnému bohu. Neskôr sa na vrchole nachádzal monastier svätého Ducha, ktorý bol v časoch osmanskej nadvlády nad Bulharskom vypálený a z ktorého sa do dnešných dní zachovali len malé pozostatky. V súčasnosti sa na vrchole nachádza kaplnka svätého Ducha (bulh. параклис Свети Дух – *paraklis Sveti Duch*), pri ktorej sa pri príležitosti sviatku svätého Ducha pravidelne stretávajú ľudia, niektorí z nich oblečení v tradičných bielych odevoch, ktoré odkazujú na pôvodné pohanské zvyky. Kaplnka bola postavená na zvyškoch pôvodného monastiera v roku 2001. Z vrcholu sa odkrývajú výhľady do okolia na veľkú časť pohoria Plana ako aj na horské masívy pohorí Vitoša a Rila.

Turizmus
--------

Vrch je z dôvodu profilu pohoria ľahko dostupný a je častým turistickým cieľom. Najľahší dostup na vrchol je z dediny Plana, prípadne z dediny Železnica (bulh. Железница) dolinou rieky Železniška reka (bulh. Железнишка река). Z dediny Železnica trvá výstup na vrchol približne 2 hodiny.

Galéria
-------

* Kaplnka svätého Ducha na vrcholeKaplnka svätého Ducha na vrchole
* Detailný pohľad na vrch ManastirišteDetailný pohľad na vrch Manastirište
* Detailný pohľad na vrch ManastirišteDetailný pohľad na vrch Manastirište
* Pohľad z vrcholu na prístupovú cestuPohľad z vrcholu na prístupovú cestu
* Pohľad z vrcholu na masív pohoria VitošaPohľad z vrcholu na masív pohoria Vitoša

Referencie
----------

1. 1 2 3 4 5  KIRADŽIEV, Svetlin. Enciklopedičen geografski rečnik na Bălgarija. Sofia : Iztok-Zapad. 2013. 628 s. ISBN 6191521421. S. 341. (po bulharsky)
2. 1 2 3 4  NIKOLOV, Vasil; JORDANOVA, Marina; BOTEVA, Ivanka. Planinite v Bălgarija. Sofia : Izdatelstvo na Bălgarska akademija na naukite "Prof. Marin Drinov". 2018. 434 s. ISBN 9789543229468. S. 178. (po bulharsky)
3. 1 2 3 4 5 6 7 8 9 10 11  CVETANOV, Momčil. Bălgarskite planini. Stará Zagora : "Domino" EOOD. 2014. 298 s. ISBN 9789546512499. S. 185. (po bulharsky)
4. 1 2 3 4 5 6  NIKOLOVA, Rumiana; GENOV, Nikolaj. 1000 stranici Bălgarija. Sofia : Siela Norma AD. 2013. 1010 s. ISBN 9789542813996. S. 685 – 686. (po bulharsky)
**Mamzelle Nitouche** (vysl. *Mamzel Nituš* - dalo by sa to preložiť ako "slečna netýkavka") je najznámejšia opereta, ktorú skomponoval Hervé. Premiéra sa konala 26. januára 1883 v Paris Variétes. Libreto napísali Henry Meilhac a Arthur Milhaud. Opereta dosiahla svetový úspech a viackrát sa hrala aj v českých a slovenských divadlách (pod pôvodným, francúzskym názvom).

Hlavné postavy
--------------

| Postava | Hlasový rozsah | Obsadenie na premiére: 26. január 1883 |
| --- | --- | --- |
| Denisa de Flavigny, "Mam'zelle Nitouche" | soprán | Anna Judic |
| Major de Château-Gibus | barytón | Christian Perrin |
| Célestin, *organista v kláštore a skladateľ* | barytón | Louis Baron |
| poručík Fernand de Champlatreux | tenor | Henri Venderjench 'Cooper' |
| Loriot | tenor | Edouard Nicole 'Léonce' |
| Matka predstavená | kontraalt | Rosine Maurel |
| Corinna, *herečka* | mezzosoprán | Baumaine |
| Riaditeľ divadla | bas | Édouard Georges |

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

### I. dejstvo

Denisu de Flavigni chovankyňu v kláštore a najlepšiu speváčku v zbore, chcú rodičia vydať naslepo za poručíka Fernanda de Champlatreux. Domov ju má odprevadiť organista Celesten. Avšak Celesten napísal operetu (pod preudonymom Floridor) pre miestne divadlo a jej premiéra má byť práve ten večer. Denisa predošlý deň našla partitúru, opereta sa jej strašne zapáčila a cez noc sa ju naučila naspamäť. Celestenovi pohrozí, že keď ju nevezne do divadla, tak ho prezradí predstavenej kláštora.

### II. dejstvo

Floridor a Denisa prichádza do divadla. Stretnú sa s Fernandom, ktorému sa Denisa predstaví ako „Mamzelle Nitouche". Padnú si do oka bez toho, aby tušili, že sú vlastne zasnúbení. Primadonna Corina, ktorá koketuje s Floridorom, žiarli na Denisu a odmietne v operete hrať. Keďže vysvitne, že Denisa vie rolu naspamäť, jediná možnosť ako zachrániť premiéru je zveriť jej hlavnú rolu. Denisa má vďaka svojmu dobrému hlasu veľký úspech.

### III. dejstvo

Po premiére sa Denisa a Celesten (Floridor), ponáhľajú na vlak aby sa Denisa dostala včas domov, lenže ich zadrží vojenská hliadka a odvedie ich do kasární. Dôstojníci majú práve zábavu a je medzi nimi aj Fernand de Champlatreux. Denisina spoločnosť im príde vhod. Nečakane však dorazí veliteľ a dôstojníci Denisu oblečú za kadeta.

### IV. dejstvo

Keď sa Denisa so Celestenom dostanú z kasární, vracajú sa do kláštora, pretože už zmeškali všetky vlaky. Denisa, ako obľúbenkyňa matky predstavenej nemá problém vysvetliť, že sa vrátili preto, lebo ona „plakala, že sa nechce vydať, ale ostať v kláštore". Do kláštora prichádza Fernand, ktorý sa večer zaľúbil do „Mamzelle Nitouche" a nechce sa už vydať za Denisu. Keď obaja odhalia pravdu, Denisa musí vymyslieť novú výhovorku, že si to rozmyslela a predsa len sa vydá, pretože sa chce „obetovať, aby poručíka de Champlatreuxa priviedla na pravú vieru". Teraz už mladým zaľúbencom nič nestojí v ceste ...

 Opis zápletky alebo rozuzlenia príbehu sa tu končí.
**Mana** je u melanézskych a polynézskych národov (nadprirodzená) nekontrolovateľná sila, ktorá je paradoxne zároveň všeobecným zdrojom aj konkrétnym prejavom zvláštnych (nadprirodzených) schopností alebo úspechu nejakého človeka, predmetu, zvieraťa alebo božstva. [1]

Ako prvý o koncepte *mana* referoval misionár Robert Henry Codrington. Popisuje ju (ako sa ukázalo, trochu skreslene) ako silu „v pravom zmysle slova [...], to, čo spôsobuje, že sieť dobre chytá ryby, dom pevne stojí a loďka sa hladko kĺže po vode: na poliach je to plodnosť, v lekárstve je to buď zdravie, alebo smrť." [2]

Na základe Codringtonových správ sa v religionistike rozvinula tzv. dynamistická teória, ktorá sa snažila nájsť pôvod všetkých náboženských predstáv v koncepte nejakej nadprirodzenej sily - mana alebo jej obdôb v iných kultúrnych oblastiach (*wakan*, *manitou* apod.) Túto teóriu zastával napr. aj fenomenológ náboženstva Gerardus van der Leeuw.

Etnológovia (napr. Friedrich Rudolf Lehmann) však poukázali na to, že mana je u národov Oceánie vždy naviazaná na konkrétny predmet alebo osobu/božstvo a nemôže nikdy existovať sama osebe. Rovnako nie je možné túto predstavu automaticky stotožniť s podobnými predstavami o nadprirodzených silách v iných kultúrnych oblastiach. [3]

Referencie
----------

1. ↑  Roy Wagner. „Mana" In: Lindsay Jones (ed. in chief), *Encyclopedia of Religion Second Edition*, vol. 8, Detroit: Thomson Gale, s. 5631.
2. ↑  *The Melanesians: Studies in Their Anthropology and Folk-lore*. London, 1891. Cit. podľa: John Bowker (ed.), Karl-Heinz Golzio (Hg. Üb.), *Das Oxford-Lexikon der Weltreligionen*, Frankfurt: Fischer, 2003, s. 620 (heslo „Magie"). Pôv. vyd.: *The Oxford Dictionary of World Religions*, Oxford: Oxford University Press, 1997.
3. ↑  Jürgen Wolf. „Kraft". In: Christoph Auffarth, Jutta Bernard, Hubert Mohr (Hg.), *Metzler Lexikon Religion*, Bd. 2, Stuttgart: Metzler, 2005 (1. vyd. 1999), s. 244n.
**Akrotatos** (starogr. Ἀκρότατος) bol kráľom v Sparte od roku 265 pred Kr. do roku 262 pred Kr. Pochádzal z kráľovskej rodiny Agiovcov. Jeho spolukráľom z kraľovskeho rodu Eurypontovcov bol Eudamidas II. (275 – 244 pred Kr.).

Bol synom a nástupcom Area I. ktorý v roku 265 pred Kr. zomrel v boji počas Chrémonidovej vojny pri Korinte. Akrotatos si ako mladý korunný princ začal nezákonný milenecký vzťah s Chilonis, ktorá bola mladou manželkou otcovho strýka Kleonyma. Kleonymos bol už v minulosti sklamaný, keď ho gerúzia nezvolila za kráľa Sparty.

Po tom všetkom v roku 272 pred Kr. Kleonymos okamžite opustil Spartu a v Macedónii požiadal Pyrrha Epirskeho o vojenskú podporu na ovládnutie Sparty. Pyrrhos súhlasil, lebo zamýšľal víťazstvom získať kontrolu nad celým Peloponézom. Využili neprítomnosť kráľa Area, ktorý bol s 2 000 vojakmi na vojenskej expedícii na Kréte a zaútočili. Vojsko Sparty porazili v otvorenom boji, ale dobyť Spartu sa im nepodarilo. Akrotatos organizoval obranu Sparty a vďaka udatnosti obrancov vydržali, kým sa jeho otec Areus s vojskom vrátil a aj za pomoci vojska z Argu Spartu ubránili. Pyrrhos hneď potom zaútočil na Argos, kde zomrel pri pouličných bojoch.

Akrotatos sa po týchto udalostiach oženil s Chilonis a keď otec Areus v roku 265 pred Kr. zomrel, stal sa kráľom Sparty. Vládol krátko, do roku 262 pred Kr. V bitke proti tyranovi Aristodemovi pri Megapolise padol, krátko potom mu Chilonis porodila syna Area, ktorý sa stal jeho následníkom.

Zdroje
------

* Plutarchos, *Pyrrhos*
* Pausanias (geograf), *Periégésis tés Hellados*
* Filarchos z Atén, *História v 28 knihách*

  


|  |
| --- |
| Akrotatos**Agiovci** |
| Vladárske tituly |
|
| Predchodca**Areus I.** | **kráľ**265 pred Kr. – 262 pred Kr. | Nástupca**Areus II.** |
**Aktaié** alebo **Aktaia** (starogr. *Ἀκταίη* – *Aktaié*) je v gréckej mytológii dcéra líbyjského kráľa Danaa a jeho manželky Pierie.

Aktaié bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Aktaie potom za manžela vybrali Perifa, syna Aigypta a jeho manželky Gorgo. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
**Nekonečno** je v oblasti matematiky súhrnné označenie pre niekoľko rôznych konceptov, s ktorými sa narába vo viacerých oblastiach matematiky. V matematickej analýze sa nekonečno chápe väčšinou ako tzv. potenciálne nekonečno, ktoré je číslom na tzv. rozšírenej reálnej osi (niekedy tiež nazývané hyperreálne číslo, nekonečno však v žiadnom prípade nie je reálne číslo!). V teórii množín sa zas viac narába s tzv. aktuálnym nekonečnom, ktoré vyjadruje mohutnosť nekonečných množín.

Práca s nekonečnom je v matematike vo všeobecnosti trochu chúlostivý pojem, v dávnej histórii považovaný za neriešiteľný. Zavedenie nekonečna do matematiky sa (aj napriek predchádzajúcim pokusom) spája s menami Isaac Newton a Gottfried Wilhelm Leibniz a diferenciálnym a integrálnym počtom. Táto udalosť však u mnohých exaktne zmýšľajúcich matematikov zdvihla vlnu nevôle a trvalo až dlhé desaťročia, kým sa nekonečno v oblasti matematickej analýzy úplne zvládlo (čo sa týka korektnosti). Aj moderná teória množín je pomerne novým vynálezom a jej vznik sa spája až s menom Georg Cantor – t. j. s prelomom 19. a 20. storočia.

Symbol ∞ nekonečna v niekoľkých typoch písma

Matematické chápanie nekonečna
------------------------------

### Matematická analýza

V matematickej analýze sa definuje tzv. rozšírená reálna os, čo je množina všetkých reálnych čísel spolu s kladným a záporným nekonečnom. Avšak táto množina (niekedy nazývaná aj hyperreálnymi číslami) sa používa len pri výpočte limít a od nich odvodených matematických konceptov (derivácia, integrál,...), t. j. iba v prípade, keď treba matematicky vyjadriť, že nejaka veličina rastie, v resp. klesá nad/pod všetky medze – nekonečno v matematickej analýze je teda vyjadrením neohraničenosti nejakej veličiny.

Práve vďaka tejto vlastnosti „analytického" nekonečna sa tento typ nekonečna často nazýva potenciálnym nekonečnom a prirovnáva sa k horizontu – stále sa pred nami vzďaľuje, ale nikdy ho nemôžeme dosiahnuť.

### Teória množín

V teórii množín sa zavádza pojem nekonečnej množiny – to je množina, pre ktorú neexistuje bijekcia medzi ňou a množinou {0,1,...n-1} pre žiadne n. Rovnosť mohutností množín sa tiež definuje pomocou existencie bijekcie medzi danými dvoma množinami. Dá sa ukázať, že nie medzi všetkými nekonečnými množinami existuje bijekcia, t. j. existuje viac "rôznych druhov nekonečna." Napríklad množina reálnych čísel má väčšiu mohutnosť ako množina prirodzených čísel.

Pozri aj
--------

* Nekonečno

Externé odkazy
--------------

* Nekonečno
**Základná škola v Močenku** je štátna plne organizovaná základná škola s právnou subjektivitou a vyučovacím jazykom slovenským. Škola má 9 ročníkov a v súlade s medzinárodnou normou pre klasifikáciu vzdelávania ISCED poskytuje základné vzdelávanie (ISCED 1, ISCED 2). Chod školy zabezpečuje 32 pedagogických a 13 nepedagogických zamestnancov. Navštevuje ju okolo 400 žiakov.

Súčasťou Základnej školy je *Školský klub detí* a *Centrum voľného času Slniečko*, ktorého náplňou sú voľnočasové aktivity detí v podobe krúžkovej činnosti.

História školy
--------------

Predpokladá sa, že prvá škola v Močenku bola založená po roku 1560. Vývoj školstva dospel do školského roku 1961/1962, keď sa 6. - 9. ročník práve vzniknutej Základnej deväťročnej školy mohol učiť v novovybudovaných priestoroch. V roku 1963 bola výstavba ukončená. Školu tvorili dva pavilóny a telocvičňa a tak sa do nej mohol presunúť i 3. 4. a 5. ročník. Žiaci 1. a 2. ročníka sa ešte učili v starej škole, tzv. Orlovňa. Ďalší nový pavilón školy s deviatimi triedami pribudol v roku 1980 a presunul sa i 1. a 2. ročník. V roku 1985 sa škola rozšírila o ďalšiu novú budovu, postavenú pre kuchyňu, školskú jedáleň a družinu. Od 1. 4. 2002 má škola právnu subjektivitu. V roku 2009 sa uskutočnila rekonštrukcia Základnej školy.

### Riaditelia školy

* Matej Jánsky (1961 - 1965)
* Jozef Klokner (1965 - 1967)
* Dr. Ľudovít Suchý (1967 - 1991)
* Mgr. Mária Lovásová (1991 - 2000)
* Mgr. Gabriela Lovásová (2000 - 2015)
* Mgr. Eduard Lacko (2016 - súčasnosť)

Súčasnosť
---------

Základná škola v Močenku
### Zámer školy

* poskytovanie základného vzdelania všetkým žiakom bez rozdielu nadania, zdravotného stavu, študijných výsledkov, schopností a daností plniacim si povinnú školskú dochádzku
* vytvorenie podmienok na sebarealizáciu každého dieťaťa v určitej oblasti spoločenského uplatnenia modernými metódami a formami
* prehlbovanie pôsobenia školy na správny hodnotový systém žiakov - formovanie národného povedomia, hrdosti na národnú a miestnu príslušnosť
* vytváranie podmienok pre úzke prepojenie učiva a života, transformácia tradičnej výučby na tvorivo-humánnu výchovu a vzdelávanie

Vzdelávanie v škole prebieha podľa Školského vzdelávacieho programu *Dúha*

***D**ajme šancu vzdelávať sa všetkým*
***Ú**spech zažijem vždy po dobre vykonanej práci*
***H**rami sa tiež učíme*
***A**ktivita na vyučovaní nás posúva vpred.*
### Areál školy

Areál školy je v súčasnosti zložený z piatich budov. V troch budovách prebieha vyučovanie. Okrem bežných tried sú tu 2 jazykové učebne, 2 počítačové učebne, 2 knižnice, učebňa fyziky a chémie, dieľňa a učebňa na hudobnú výchovu. Štvrtou budovou je telocvičňa. V piatej budove sa nachádza kuchyňa so školskou jedálňou a Školský klub detí. Areál školy je upravený peknou zeleňou.

Iné projekty
------------

Commons
* Spolupracuj na Commons Commons ponúka multimediálne súbory na tému **Základná škola (Močenok, Školská 1699/23)**

Pozri aj
--------

* Obec Močenok

Externé odkazy
--------------

* Oficiálna webová stránka školy
* Oficiálna webová stránka obce Močenok

Súradnice: 48°13′52″S 17°55′52″V﻿ / ﻿48,231142°S 17,931013°V﻿ / 48.231142; 17.931013
**Základná škola Požiarnická** je základná škola v Košiciach na ulici Požiarnická. Škola má dlhoročnú tradíciu športovej školy. Zameriava sa na rozvíjanie jazykovej spôsobilosti žiakov, osvojenie základov matematiky a jej aplikácie v praxi, osvojenie práce s informačnými technológiami, pohybovú a športovú prípravu, ale aj na ochranu životného prostredia.

História
--------

Základná škola na Požiarnickej ul. 3 v Košiciach nadväzuje na históriu *ZŠ na Kalininovej ulici 2*. Do novostavby na Požiarnickej ulici bola presťahovaná v školskom roku 1976/1977. Slávnostné otvorenie novej školy bolo 1. septembra 1977. 1. - 4. ročník navštevovalo 420 žiakov, 5. - 9. ročník 290 žiakov, spolu teda 710 žiakov. Zaradila sa medzi prvé školy so štatútom športových tried v roku 1982. Nachádza sa v mestskej časti Košice - Juh, okrese Košice IV, pri mestskej požiarnickej stanici. Prvým riaditeľom školy bol Mgr. Ján Mitrík (1977–1988).

Vedenie školy
-------------

* riaditeľka: PaedDr. Antónia Mündelová
* zástupca riaditeľa pre 1. stupeň: Mgr. Katarína Mokrá
* zástupca riaditeľa pre 2. stupeň: Mgr. Eva Koľveková

### Vedenie školy v minulosti

* Mgr. Ján Mitrík 1977 – 1988
* PaedDr. Juraj Sidoran 1988 – 1991
* Mgr. Štefánia Macková 1991 – 1995
* Mgr. Vladimír Bateľ 1995 - 2009
* Mgr. Tibor Kollár 2009 - 2014

### Úspechy

V rokoch 1986 – 2002 sa žiaci športových tried osemnásťkrát umiestnili na prvom mieste v medzinárodných halových súťažiach pod vedením trénerov Ujhely, Vankovič, Lipnický, Berta a Saxa.

### Projekty

Škola je zapojená do projektu *Infovek*, *Otvorená škola*, *Škola podporujúca zdravie*, *Environmentálny projekt – Naše jazierko*, *Modernizácia školstva* a *Ďalšie vzdelávanie učiteľov Informatiky*.

Známi absolventi
----------------

Medzi významných absolventov školy patria:

* Futbalisti:

Kamil Čontofalský, Juraj Beňo, Vladimír Cifranič, Milan Čvirk, Martin Daňko, Martin Hloušek, Vladimír Janočko, Marián Juhás, Marián Kelemen, Martin Lipčák, Jozef Majoroš, Marcel Majoroš, Tomáš Medveď, Ľubomír Rusinko, Radoslav Školník, Ondrej Tóth, Rudolf Urban, Radoslav Zabavník, Marek Sapara.

* Televízni moderátori:

Adriana Kmotríková – Kurucová, Andrea Belányiová, Aneta Parišková, Anna Mihalčinová, Dárius Haraksín.

Referencie
----------

1. 1 2  ZŠ Požiarnická 3. *Zamestnanci školy* [online]. Košice: zspoziarnickake.edupage.org, [cit. 2021-01-29]. Dostupné online.
2. ↑  ZŠ Požiarnická 3. *História školy* [online]. Košice: zspoziarnickake.edupage.org, [cit. 2021-01-29]. Dostupné online.
3. ↑  ZŠ Požiarnická 3. *Osobnosti školy* [online]. Košice: zspoziarnickake.edupage.org, [cit. 2021-01-29]. Dostupné online.

Externé odkazy
--------------

* Oficiálna webová stránka školy

Súradnice: 48°42′46″S 21°15′46″V﻿ / ﻿48,712843°S 21,262697°V﻿ / 48.712843; 21.262697


|  |  |
| --- | --- |
| Portal | Košický portál |
**Základná škola, Ul. Mládežnícka 1434/16, Púchov** vznikla v roku 1980 pri novovznikajúcom sídlisku Sedlište. Je to stredne veľká plnoorganizovaná štátna základná škola s vyučovacím jazykom slovenským. Počas svojej existencie sa škola vyprofilovala ako škola so zameraním na matematiku a prírodovedné predmety.

Najväčší počet žiakov (1 019) školu navštevoval v roku 1988. Od roku 1998 škola patrí medzi školy podporujúce zdravie, významnou akciou v tejto oblasti bolo vybudovanie školskej ekoplochy. Od roku 2000 začala postupná inovácia existujúcich odborných učební – prírodopisu, fyziky, chémie, zemepisu, jazykov a aj vďaka realizovaným projektom boli vybudované počítačové učebne. Pribudol aj športový areál, pripravuje sa rekonštrukcia budovy školy.

Učitelia prvého a druhého stupňa sa systematicky venujú žiakom nielen v rámci výučby ale i v príprave na súťaže a v množstve poobedňajších aktivít. V ostatných rokoch sa škola už trikrát stala držiteľom *Putovného pohára prednostu Krajského školského úradu v Trenčíne za prvé miesto vo vedomostných a umeleckých súťažiach* v kraji.

V súčasnosti už škola disponuje aj triedami ktoré sú vybavené tabletovou technológiou.
Každá trieda má prípojku na internet a taktiež dataprojektor i potrebné premietacie plátno.
Tri počítačové učebne (jedna z nich slúži na výučbu anglického jazyka) sú kompletne vybavené modernými počítačmi.
V školskeho roku 2016/2017 má škola 563 žiakov a je tak populačne aj rozlohovo najväčšia základná škola v Púchovskom okrese.

Externé odkazy
--------------

* Stránka školy ZŠ, Ul. Mládežnícka, Púchov
* Stránka mesta Púchov

Súradnice: 49°07′45″S 18°19′40″V﻿ / ﻿49,129194°S 18,327778°V﻿ / 49.129194; 18.327778
Schematické znázornenie rôznych konfigurácií FTTx
**Fiber to the x** (**FTTx**) je všeobecný pojem pre všetky druhy širokopásmovej sieťovej architektúry, ktorá využíva optické vlákno, aby nahradila klasické metalické vedenie, ktoré sa používa pre tzv. poslednú míľu telekomunikácie (prepojenie medzi koncovým bodom siete a účastníkom). Tento pojem vznikol ako zovšeobecnenie niekoľko konfigurácií nasadenia (FTTN, FTTC, FTTB, FTTH, a pod.), kde všetky názvy začínajú na *FTT* a rozlišujú sa podľa posledného písmena.

Definície
---------

* FTTN – *Fiber-to-the-node* – vlákno je zakončené v skrini (uzle), umiestnené až niekoľko km od objektu zákazníka, konečná prípojka je potom metalická
* FTTC – *Fiber-to-the-cabinet* alebo *Fiber-to-the-curb* – veľmi podobné FTTN, ale prípojná skrinka je bližšie k priestorom užívateľa; obvykle ide o vzdialenosť do 300 metrov
* FTTB – *Fiber-to-the-building* alebo *Fiber-to-the-basement* – vlákno dosahuje hranice budovy, prípojná skriňa je umiestnená napríklad v suteréne bytového domu; finálne prepojenie s individuálnymi bytovými priestormi je urobené alternatívnymi spôsobmi
* FTTH – *Fiber-to-the-home* – vlákno dosahuje obvod obytného priestoru, napríklad v podobe prípojnej skrine na vonkajšej stene domu
* FTTP – *Fiber-to-the premises* – tento termín býva použitý v rôznych kontextoch: ako širší termín, zahrňujúci FTTH a FTTB, alebo tiež pre situáciu, kedy sieť obsahuje obytné domy aj malé firmy

FTTx na Slovensku
-----------------

Od roku 2008 je pripojenie na internet cez optický kábel k dispozícii aj na Slovensku vo viacerých mestách. Prvým operátorom, ktorý poskytuje internet cez optický kábel je Orange. Neskôr sa internet na optike rozhodol poskytovať aj Telekom, Slovanet, Swan a Detronics.

V niektorých mestách sú už dávnejšie vybudované aj tzv. metropolitné optické siete, ktoré spravujú lokálni operátori. Takéto siete často využívajú aj vytváranie vlastných domén prístupných len pre svojich klientov. 

V súčasnosti najvyššia komerčná rýchlosť pripojenia na internet pre domácnosti predstavuje 1000 Mbit/s v smere prijímania dát z internetu (*download*) a 1000 Mbit/s v smere odosielania dát do internetu (*upload*).

Pozri aj
--------

* optické vlákno

Zdroj
-----

* *Tento článok je čiastočný alebo úplný preklad článku FIber to the x na českej Wikipédii (číslo revízie nebolo určené).*

  


| * z
* d
* u
Pripojenie na internet |
| --- |
| 
* dial-up
* ISDN
* DSL
* kábel
* Wi-Fi
* WiMAX
* satelit
* optický kábel
* zásuvky
* Flash-OFDM

 |
Súradnice: 48°26′18″S 19°33′24″V﻿ / ﻿48,438333°S 19,556667°V﻿ / 48.438333; 19.556667

Pohľad od ostrova na pláž, na Divínskej strane priehrady Ružiná. (12.10. 2019)
**Ružiná** je vodná nádrž nachádzajúca sa v severnej časti Lučenskej kotliny na Budinskom potoku, v katastrálnych územiach obcí Divín a Ružiná, v okrese Lučenec. Vodná nádrž sa využíva od jej vzniku prioritne na športovo-rekreačné účely. Pre malebné okolie a pokoj bola VN Ružiná už po jej sprevádzkovaní navštevovaná zahraničnými návštevníkmi z Česka, Maďarska, či Nemecka.

Technické parametre
-------------------

Vodná nádrž Ružiná je vybudovaná na Budinskom potoku v riečnom kilometri 1,7. Priehradu začali stavať v roku 1969, dobudovaná bola v roku 1973. Minimálna rozloha je 45 ha, maximálna 170 ha. Ľavostranné brehy priehrady prechádzajú do Divínskeho hája s nadmorskou výškou 385 m n. m. Maximálna hladina bola po prvýkrát dosiahnutá v roku 1977. Nádrž zásobuje aj Krivánsky potok, potrubím z nádrže Mýtna v dĺžke 4,4 km. Vodná nádrž má tvar asymetrického údolia s relatívne miernejším pravým a strmším ľavým brehom. Hlavným účelom vodnej nádrže je vyrovnávanie nerovnomerných prietokov Budinského a Krivánskeho potoka. Vodná nádrž Ružiná je vyhlásená za rybársky revír, ako mimopstruhová voda.

Začiatkom septembra 2019 sa začala Vodná nádrž Ružiná vypúšťať kvôli rekonštrukcii telesa hrádze a mechanizmu vypúšťania vody z nádrže. Rekonštrukcia a opätovné napustenie nádrže sa odhaduje na tri až šesť rokov.

Rastlinsto a živočíšstvo
------------------------

Vodná nádrž Ružiná je hniezdiskom mnohých chránených druhov vodného vtáctva. Na dne priehrady žije veľká populácia sladkovodného lastúrnika korýtko maliarske (*Unio pictorum*) a menšia populácia škľabky riečnej (*Anodonta anatina*). V okolí vodnej nádrže sa nachádzajú dve prírodné rezervácie Ružinské jelšiny a Príbrežie Ružinej.

Referencie
----------

1. ↑   *Názvy vodných nádrží* [online]. Bratislava: Úrad geodézie, kartografie a katastra Slovenskej republiky, rev. 2017-10-11, [cit. 2019-09-27]. Dostupné online.
2. ↑  Salaj, J. 1991, *Vtáčí svet na vodnej nádrži Ružiná* Osveta, Martin

Iné projekty
------------

Commons
* Spolupracuj na Commons Commons ponúka multimediálne súbory na tému **Ružiná (vodná nádrž)**

| * z
* d
* u
Vodné diela na Slovensku |
| --- |
| Vodné nádrže | 
* Baračka
* Bátovce
* Bešeňová
* Boleráz
* Buková
* Čerenec
* Čierny Váh
* Drahovce-Madunice
* Dubník I, Dubník II
* Duchonka
* Gabčíkovo
* Horné Orešany
* Hrhovské rybníky
* Hričov
* Kráľová
* Krpeľany
* Kuchyňa
* Kunov
* Liptovská Mara
* Lozorno
* Ľuboreč
* Malá Domaša
* Malá Lodina
* Môťová
* Nitrianske Rudno
* Nosice
* Orava
* Palcmanská Maša
* Petrova Ves
* Petrovce
* Pod Bukovcom
* Ružín
* Ružiná
* Sečovce
* Senianske rybníky
* Slepčany
* Slnečné jazerá
* Sĺňava
* Stará Myjava
* Dolná a Horná Studená voda
* Teplý Vrch
* Tvrdošín
* Veľká Domaša
* Vinianske jazero
* Vývrat
* Zemplínska šírava
* Zlaté piesky
* Žilina

 |
| Vodárenské nádrže | 
* Bukovec
* Hriňová
* Klenovec
* Málinec
* Nová Bystrica
* Starina
* Štiavnické jazero
* Turček

 |
| Plánované | Slatinka |
**Fibrotizujúca mediastinitída** alebo **sklerotizujúca mediastinitída** alebo **mediastinálna fibróza** je vzácne nezhubné ochorenie medzipľúcia (mediastína), pri ktorom dochádza z k zmnoženiu tuhého fibrotického tkaniva v tejto oblasti. Postihuje prevažne ľudí mladšieho veku a prejavuje sa tzv. syndrómom hornej dutej žily, príznakmi zúženia priedušnice alebo pažeráka.

Príčina (etiológia a patogenéza)
--------------------------------

Vznik ochorenia sa dáva do súvislosti s infekciou mikroorganizmom Histoplasma capsulatum. Toto spojenie však viacerí považujú za nejednoznačné a u väčšiny pacientov sa nepodarilo jednoznačne histoplazmu vo vzorkách tkaniva dokázať. Najpravdepodobnejšia sa v súčasnosti ukazuje hypotéza, že mediastinitída vzniká ako následok abnormálnej imunologickej odpovede na tento mikroorganizmus a nie jeho priamou prítomnosťou v mediastíne. Táto reakcia sa však vyskytuje len u veľmi malej časti pacientov s genetickou predispozíciou.

Ďalším predmetom diskusie je súvislosť medzi fibrotizujúcou mediastinitídou a mediastinálnym granulómom. Ukazuje sa, že s najväčšou pravdepodobnosťou ide o dve rozličné choroby, bez úzkeho vzájomného vzťahu.

Následky
--------

Typickým následkom fibrotizujúcej mediastinitídy je syndróm hornej dutej žily, menej často príznaky zo zúženia pažeráka (problémy s prehĺtaním) alebo zo zúženia priedušnice (stridor).

Zobrazovacia diagnostika
------------------------

### Rádiologická diagnostika

Rtg snímka hrudníka je obyčajne normálna. Ak je na nej patologický nález, najčastejšie ide o nešpecifické rozšírenie tieňa mediastína, vzácnejšie o ložiskový tieň v oblasti pľúcneho hilu. Príčinou rozšírenia mediastína sú najčastejšie rozšírené žilové kolaterály pri syndróme hornej dutej žily. 

Postihnutie mediastína môže byť ložiskové alebo difúzne. Ložiskové postihnutie sa v CT a MR obraze javí ako ohraničená skalcifikovaná masa v paratracheálnej, subkarinálnej alebo hilovej oblasti. Difúzne postihnutie sa zobrazuje ako solídny mäkkotkanivový infiltrát bez kalcifikátov, ktorý zasahuje do viacerých oblastí mediastína. Tento infiltrát potom zužuje alebo uzatvára hornú dutú žilu, po podaní kontrastnej látky sa zobrazia početné venózne kolaterály a ložiskové sýtenie heparu ako jeden z rádiologických prejavov syndrómu hornej dutej žily (zvýšený prietok portálnym systémom s venóznou stázou).

### Diagnostika metódami nukleárnej medicíny

PET sa na diagnostiku fibrotizujúcej mediastinitídy štandardne nepoužíva; výrazné ložiskovité vychytávanie fluorodeoxyglukózy (18F) v mediastíne je známkou aktívneho granulomatózneho zápalu (zhubný nádor však nemožno s istotou vylúčiť).

Na definitívne potvrdenie diagnózy možno použiť biopsiu.

Zdroje
------

* AuntMinnie.com
* Imran M a kol. Sclerosing Mediastinitis: Findings on Fluorine-18 Fluorodeoxyglucose Positron Emission Tomography. Clinical Nuclear Medicine. Máj 1999; 24:5.
* Santiago R, McAdams P, Rosado-de-Christenson M, Franks T, a Galvin J. Fibrosing Mediastinitis. Radiographics. 2001; 21: 737 – 757.
* Wallach A, Hazelton T. Focal Hepatic Enhancement on Computed Tomography in a Patient With Non-Small Cell Lung Cancer. Cancer Control. 2001; 8(2): 184, 189 – 191.
**Fiat money** (do slovenčiny obyčajne prekladané ako **fiat peniaze**, k ostatným prekladom pozri nižšie) alebo – ak ide o mince alebo papierové peniaze – aj **fiat currency**, alebo skrátene **fiat**, je anglický výraz, ktorý má v literatúre viacero podobných ale odlišných definícií, najmä:

* a) peniaze (alebo len papierové peniaze) s núteným obehom
* b) peniaze s nízkou alebo žiadnou vnútornou hodnotou a nekonvertibilné za drahé kovy
* c) peniaze bez krytia drahými kovmi (t.j centrálna banka nemá drahé kovy na ich krytie)
* d) kombinácie predchádzajúcich definícií (t.j. napr. v krajnom ponímaní: peniaze s núteným obehom vydávané štátom, s nízkou alebo žiadnou vnútornou hodnotou, nekonvertibilné a nekryté)

Uvedený zoznam definícií nie je úplný. Vnútornou hodnotou (angl. *intrinsic value*) sa myslí hodnota látky, z ktorej sú peniaze vyrobené, pri nepeňažnom použití (napr. vnútorná hodnota zlatých peňazí je vysoká, vnútorná hodnota papierových peňazí je veľmi nízka, vnútorná hodnota peňazí na bežnom účte je prakticky nulová).

Termín
------

Termín pochádza z anglického „fiat" + „money". Fiat (slovo z latinčiny) je podľa Oxford English Dictionary v angličtine buď samotné latinské „nech sa stane" alebo nariadenie, príkaz, autorizácia, tu konkrétne od vlády, že sa peniaze stávajú zákonným platidlom (teda nariadenie o nútenom obehu peňazí). Money sú peniaze. Do slovenčiny sa „fiat money" zvykne prekladať aj ako *peniaze s núteným obehom* alebo *nekryté peniaze* alebo zriedkavo *fiduciárne peniaze*. Všetky tieto preklady sú však nepresné: prvé dva totiž zodpovedajú iba niektorým z možných definícií „fiat money" a tretí existuje aj v angličtine ako samostatný termín *fiduciary money*, ktorý je len v jednej z jeho viacerých možných definícií zhodný s fiat money. Preklad výrazu *fiat currency* ako *fiat mena* je nesprávny z toho dôvodu, že „currency" tu neznamená „menu", ale obeživo, teda mince a papierové peniaze.
**Ruženina chata** (v turistickom žargóne *Ruža, Ruženka, Rózanka*, poľ. *Schronisko Róży*, nem. *Rosahütte, Rosa - Schutzhütte, Rosen - Hütte*, maď. *Róza - menház, Róza - menedékház*) bola prvá chata postavená na Hrebienku vo Vysokých Tatrách. Zanikla v roku 1893.

Z histórie
----------

Uhorský karpatský spolok mal snahu oživiť okolie turistami často navštevovaného Hrebienka. Na výstavbu chaty nemal dostatok finančných prostriedkov. Prihlásili sa mnohí dobrovoľní darcovia a investori, medzi nimi budapeštianska speváčka a klaviristka z obce Megyaszó pod južným úpätím Zemplínskych vrchov *Ružena Graeflová* rodená - *Győrffyová*, ktorá však pochádzala zo Spiša. Usporiadala umelecké turné a výťažok z neho venovala na stavbu chaty. Vďaka jej príspevku mohol Uhorský karpatský spolok už 1. augusta 1875 dať turistom do užívania novú chatu. Bola z dreva s niekoľkými miestnosťami. Postavili ju na tzv. *Kancli* pod Hrebienkom. Na počesť štedrej darkyne dostala meno Ruženina. Chatu ozdobili dreveným reliéfom ruže, ktorú zafarbili na ružovo. Ružena k chate nemala veľký vzťah. A tak spomienka na jej štedrosť upadala do zabudnutia. Turisti spájali jej pomenovanie s ružou, ktorá bola na priečelí chaty. Preto v maďarčine niesla názov *Róza - menedékház* a v nemčine *Rosen - Hütte*. Po desiatich rokoch blízko nej začali vyrastať nové objekty budúcich *Studenopotockých kúpeľov*. Ruženinu chatu premenili na núdzovú ubytovňu pre personál, potom na sklad a napokon na maštale. Roku 1893 vyhorela.

Galéria
-------

* Studenopotocké kúpele s hotelom Ružena, ktorý dostal meno po bývalej chateStudenopotocké kúpele s hotelom Ružena, ktorý dostal meno po bývalej chate
* Studenopotocké kúpele s hotelom RuženaStudenopotocké kúpele s hotelom Ružena
* Studenopotocké kúpeleStudenopotocké kúpele

Referencie
----------

1. ↑  BOHUŠ, Ivan. *Od A po Z o názvoch Vysokých Tatier*. 1. vyd. Tatranská Lomnica : ŠL TANAPu, 1996. ISBN 80-967522-7-8. S. 457.
2. ↑   GAŠPAR, Ján. *Tatry. Staré pohľadnice rozprávajú*. 1. vyd. Poprad : Region Poprad, 2002. ISBN 80-968725-6-7. S. 261.

Externé odkazy
--------------

* Poloha na turistickej mape

| * z
* d
* u
Tatranské horské chaty |
| --- |
| Belianske Tatry | 
* Chata Plesnivec

 |
| Vysoké Tatry | 
* Bilíkova chata
* Chata pod Rysmi
* Chata pod Soliskom
* Chata pri Popradskom plese
* Chata pri Zelenom plese
* Majláthova chata
* Rainerova chata
* Skalnatá chata
* Sliezsky dom
* Zamkovského chata
* Téryho chata
* Zbojnícka chata

 |
| Západné Tatry | 
* Ťatliakova chata
* Žiarska chata

 |
| Zaniknuté chaty | 
* Važecká chata
* Nedobrého chata
* Furkotská chata
* Jozefova chata
* Hincova koliba
* Blasyho chata
* Hunfalvyho chata
* Guhrova chatka
* Útulňa v Slavkovskej doline
* Ruženina chata
* Chata Kamzík
* Egidova chata
* Chata pri Šalviovom prameni
* Votrubova chata
* Kežmarská chata
* Chata v Kôprovej doline
* Chata na Poľane pod Vysokou
* Horský hotel Hrebienok
* Mühlmannova chata

 |
Symbol rozcestia O iných významoch výrazu *Pokrok* pozri *Pokrok (rozlišovacia stránka)*.
**Pokrok** alebo **progres** pokrok je napredovanie, ktoré sa spočiatku chápalo neutrálne, t. j. ako postup k lepšiemu aj k horšiemu; s nástupom novoveku (15. storočie - 16. storočie) sa pokrok chápe čoraz viac ako zlepšovanie, stupňovanie a vývin k vyššiemu. Súbežne s tým význam výrazu *pokrok* nadobúda ideologickú účinnosť, stáva sa prísľubom možnosti vziať osud do vlastných rúk. V súlade s tým potom pokrok prebieha vždy zároveň s vysokým hodnotením praktických schopností a zručností. Prejavuje sa to v často zdôrazňovanej, ale iba zriedka dodržiavanej požiadavke prekonať oddelenie myslenia a zručnosti, vedy, a praktických umení.

Toto zafarbenie významu výrazu *pokrok* sa začína objavovať v dôsledku nového sebauvedomenia, ktoré sa od 15. stor. začalo šíriť v kruhoch meštianstva. V mnohých mestách dosiahli meštianske rodiny blahobyt, uznanie a významné postavenie iba na základe usilovnej práce v remesle. V tom je základ postoja, ktorý vychádza z toho, že len prácou vlastných rúk môže človek zo seba niečo urobiť a niečo v živote dosiahnuť. V 18. storočí sa tento postoj systematizoval vo filozofii dejín, ktorá sa pokúšala dokázať, že to bol práve človek, ktorý vďaka svojej učenlivosti vytvoril civilizačný pokrok.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Pokrok**
* Spolupracuj na Commons Commons ponúka multimediálne súbory na tému **Pokrok**

Zdroj
-----

* FILIT – zdroj, z ktorého pôvodne čerpal tento článok.
Rybári
John George Brown: Waiting for a Bite, Central Park
**Rybolov** (iné názvy: **lov rýb, chytanie rýb**, hovorovo **rybárenie**, ako sústavná činnosť aj **rybárstvo**) je odchyt rýb z tečúcich vôd, jazier, umelých nádrží (rybníkov, priehrad) a morí. Osoba venujúca sa rybolovu sa nazýva **rybár**.

Pojem rybolov zahŕňa dve odlišné činnosti:

* hospodárske výlovy: pri nich sa odchyt vykonáva pomocou sietí, prípadne aj elektrického prúdu – k tomu pozri článok rybárstvo
* rekreačný a športový rybolov: tu sa na lov rýb používajú udice s nástrahou – k tomu pozri článok rekreačný rybolov

Pozri aj
--------

* Európsky rybársky fond

Iné projekty
------------

Commons
* Spolupracuj na Commons Commons ponúka multimediálne súbory na tému **Rybolov**

Externé odkazy
--------------

* Nadmerný rybolov - Starostlivosť o morské oblasti v meniacom sa klimate, Európska agentúra pre životné prostredie, 23.3.2009

Zdroj
-----

*Tento článok je čiastočný alebo úplný preklad článku Rybolov na českej Wikipédii (číslo revízie nebolo určené).*
**Pokračujúca írska republikánska armáda** alebo **Pokračujúca IRA** (angl. *Continuity Irish Republican Army*, skrátene: **CIRA**) je severoírska polovojenská skupina, ktorej cieľom je vytvoriť „jednotné Írsko". Oddelila sa od Dočasnej IRA v roku 1986, ale nebola aktívna až do prímeria PIRA v roku 1994. Je považovaná za ilegálnu organizáciu v Írsku a teroristickú v Spojenom kráľovstve, Novom Zélande a v USA.
Má väzby na politickú stranu Republikánska Sinn Féinn (RSF).

Tak ako Dočasná IRA aj CIRA sama seba označuje ako priame pokračovanie pôvodnej Írskej republikánskej armády. Tiež sama seba vidí ako národnú armádu Írskej republiky. Bezpečnostné sily ju spočiatku označujú ako Írsku národnú republikánsku armádu (INRA).

Od jej sformovania, CIRA viedla kampaň v Severnom Írsku proti britskej armáde a policajným zložkám Severného Írska (PSNI). Toto je súčasťou širšej kampane proti britským bezpečnostným silám zo strany polovojenských jednotiek. Tie sa zameriavali na bombové útoky s granátmi, mínometmi a raketami. CIRA tiež vykonávala útoky s cieľom spôsobiť ekonomické škody.

K dnešnému dňu sú zodpovedný za smrť jedeného dôstojníka PSNI. Avšak CIRA nie je taká veľká a aktívna ako Pravá IRA (RIRA) a bolo v nej od roku 2000 množstvo nezhôd.

Zdroj
-----

*Tento článok je čiastočný alebo úplný preklad článku Continuity Irish Republican Army na anglickej Wikipédii.*
**Jackie Hoffmanová** (vl. menom: Jacqueline Laura Hoffman; \* 29. november 1960, Queens, New York, New York, USA) je americká herečka, speváčka a komička známa svojimi one-woman show pôvodných piesní a monológov so židovskou tematikou. Je veteránkou slávnej chicagskej komediálnej improvizačnej skupiny The Second City.

Detstvo a mladosť
-----------------

Narodila sa v Queense v New Yorku. Je židovského pôvodu.

Kariéra
-------

### Divadlo

Počas svojho osemročného pôsobenia v chicagskej komediálnej improvizačnej skupine The Second City získala Cenu Josepha Jeffersona, úctyhodnú divadelnú cenu Chicaga. Je aktívnou divadelnou herečkou. V roku 2002 bola obsadená do muzikálu *Hairspray* na Broadwayi, kde stvárnila úlohu Prudy Pingleton. Za svoj výkon získala v roku 2003 cenu Theatre World Award.

Od júla 2007 do septembra 2008 účinkovala v rockovom muzikáli Xanadu na Broadwayi. V roku 2010 parodovala singel „Alejandro" od speváčky Lady Gaga.

Účinkovala v broadwayskej produkcii filmu *Charlie a továreň na čokoládu*, ktorá mala premiéru v apríli 2017.

### Film a televízia

Hoffmanová hrala v niekoľkých filmoch a televíznych seriáloch vo vedľajších úlohách. V rokoch 1999 až 2000 dabovala jednu z postáv v animovanom televíznom seriály *Dilbert*.

V roku 2014 sa objavila vo vedľajšej úlohe v oscarovom filme *Birdman*. Po boku Jessicy Lange si zahrala v prvej sérii televízneho filmu *Feud: Bette and Joan*, kde stvárnila rolu menom Mamacita. Hoffmanová bola za rolu Mamacity nominovaná na Primetime Emmy Award za vynikajúcu herečku vo vedľajšej úlohe v limitovanej sérii alebo televíznom filme.

V rokoch 2021 až 2022 účinkovala v 11 epizódach televízneho seriálu *Iba vraždy v budove,* po boku Stevea Martina a Seleny Gomez.

Súkromný život
--------------

Hoffmanová je vydatá za jazzového trubkára Steva Smytha. 

Priatelí sa so Stephenom Colbertom a jeho manželkou Evelyn McGee-Colbert. Ako 46 ročná, bola hospitalizovaná na hysterektómiu na odstránenie nezhubného nádoru.

Iné projekty
------------

Commons
* Spolupracuj na Commons Commons ponúka multimediálne súbory na tému **Jackie Hoffmanová**

Externé odkazy
--------------

* Jackie Hoffmanová v Internet Movie Database (po anglicky)
* Jackie Hoffmanová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Jackie Hoffman na anglickej Wikipédii.*

Autoritné údaje: * BnF: 14516098s
* ISNI: 0000 0001 1472 7647
* LCCN: no2002106436
* VIAF: 53827373
* WorldCat: lccn-no2002106436